smcproject/ml-wiki-sentences huggingface dataset:
അവലംബം പുറത്തേക്കുള്ള കണ്ണികൾ Durgabai Deshmukh: A pioneer  and a transformative leader , Prema Kasturi and Prema Srinivasan, The Hindu .
ദുർഗ്ഗ് ജില്ല
ഛത്തീസ്ഗഡ് സംസ്ഥാനത്തെ ഒരു ജില്ലയാണ് ദുർഗ്ഗ്.
8537 ചതുരശ്രകിലോമീറ്റർ വിസ്തീർണ്ണമുള്ള ഈ ജില്ലയുടെ ആസ്ഥാനം ദുർഗ് ആണ്.
റായ് പുർ കഴിഞ്ഞാൽ ഛത്തീസ്ഗഡ് സംസ്ഥാനത്തെ ഏറ്റവും ജനനിബിഡമായ് ജില്ല ദുർഗ് ആണ്.
ഭിലായ് സമീപത്തായതിനാൽ ധാരാളം മലയാളികൾ ഇവിടെ വസിക്കുന്നു.
ഭിലായ് സ്റ്റീൽ പ്ലാന്റ് ഈ ജില്ലയുടെ പ്രത്യേക ആകർഷണമാണ് Teejan Bai is an exponent of Pandavani ഉവസഗ്ഗഹരം പാർശ്വതീർത്ഥം പ്രധാന നഗരങ്ങൾ ഭിലായ് ദുർഗ് ബലോദ് അന്ദ ഗുന്ദർദേഹി തീർത്ഥസ്ഥാനങ്ങൾ
ഉവസ്സഗ്ഗഹരം പാർശ്വതീർത്ഥം ചാന്ദിമന്ദിർ Uwasaggaharam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Maitri bagh‎ എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ദുർബ ബാനർജി
ഇന്ത്യൻ എയർലൈൻസിന്റെ ആദ്യ പൈലറ്റാണ് ദുർബ ബാനർജി .
കൂടാതെ ആദ്യ ഇന്ത്യൻ വനിതാ വാണിജ്യ പൈലറ്റ് കൂടിയാണ്.
കുട്ടിയായിരുന്നപ്പോൾ തന്നെ ബാനർജി വിമാനങ്ങളും പറക്കലും ഇഷ്ടപ്പെട്ടിരുന്നു.
ഒരു പൈലറ്റ് ആയിത്തീരുക എന്നതായിരുന്നു അവളുടെ ആഗ്രഹം.
1959 ൽ ഡി.വി 3 പൈലറ്റ് എന്ന പേരിൽ എയർ സർവേ ഓഫ് ഇന്ത്യയുടെ ദകൊട്ടിക്കൊപ്പം തന്റെ വ്യോമയാന ജീവിതം ആരംഭിച്ചു.
1966 ൽ കൊൽക്കത്തയിൽ ഇന്ത്യൻ എയർ ലൈൻസിൽ ചേരുകയും പിന്നീട് നവംബർ, 1988 ൽ വിരമിക്കുകയും ചെയ്തു.
ഏറ്റവും കൂടുതൽ സമയമായ 18500 മണിക്കൂർ വിമാനം പറത്തിയ ക്രെഡിറ്റ് ബാനർജികി സ്വന്തമാണ്.
ദുർഗ്ഗാഭായി കാമത്ത്
ദുർഗ്ഗാഭായ് കാമത്ത് (c. 1879) ഒരു മറാത്തി നടിയായിരുന്നു.
അവർ ഇന്ത്യൻ സിനിമയിലെ ആദ്യ നടിയായിരുന്നു.
ഒരു ഹിന്ദു കുടുംബത്തിലാണ് കാമത്ത് ജനിച്ചത്.
മുതിർന്ന മറാത്തി നടൻ ചന്ദ്രകാന്ത് ഗോഖലെയുടെ അമ്മൂമ്മയും, അഭിനേതാക്കളായ വിക്രം ഗോഖലെ , മോഹൻ ഗോഖലെ എന്നിവരുടെ മുത്തശ്ശിയും കൂടിയായിരുന്നു അവർ.
1900-കളുടെ തുടക്കത്തിൽ, സിനിമയിലോ നാടകത്തിലോ അഭിനയിക്കുന്നത് സ്ത്രീകൾക്ക് നിഷിദ്ധമായിരുന്നു, അതിനാൽ ഇന്ത്യൻ സിനിമയുടെ പിതാവായ ദാദാസാഹിബ് ഫാൽക്കെയ്ക്ക് ആദ്യ ഇന്ത്യൻ ചിത്രമായ രാജാ ഹരിശ്ചന്ദ്രയിൽ സ്ത്രീവേഷങ്ങൾക്കായി പുരുഷ അഭിനേതാക്കളെ ഉപയോഗിക്കേണ്ടി വന്നു.
എന്നിരുന്നാലും, അതിന്റെ വിജയത്തോടെ, സ്ത്രീ നടിമാർ പ്രോത്സാഹിപ്പിക്കപ്പെട്ടു.
അങ്ങനെ അദ്ദേഹം തന്റെ 1913 ലെ രണ്ടാമത്തെ ചിത്രമായ മോഹിനി ഭസ്മാസുരിൽ പാർവതി എന്ന നായികയായി കാമത്തിനെ അവതരിപ്പിച്ചു, അവളുടെ മകൾ കമലാഭായ് ഗോഖലെ മോഹിനിയായി അഭിനയിച്ചു, അങ്ങനെ ഇന്ത്യൻ സിനിമയിലെ ആദ്യത്തെ ബാലതാരമായി.
കാമത്തിന് ശേഷം മറ്റ് നടിമാരും സിനിമയിൽ പ്രവർത്തിക്കാൻ തുടങ്ങി.
1997 മെയ് 17 ന് മഹാരാഷ്ട്രയിലെ പൂനെയിൽ വെച്ച് 117 ആം വയസ്സിൽ കാമത്ത് അന്തരിച്ചു.
ഫിലിമോഗ്രഫി വർഷം തലക്കെട്ട് പങ്ക് കുറിപ്പുകൾ 1913 മോഹിനി ഭസ്മാസുരൻ പാർവതി അവലംബം ↑ ↑ Veteran actor Gokhale dead , The Times of India , 21 June 2008.
ദുർഗ്ഗാവതി ദേവി ഇംഗ്ലീഷ് വിലാസം https://ml.wikipedia.org/wiki/Durgawati_Devi
ഒരു ഇന്ത്യൻ വിപ്ലവകാരിയും സ്വാതന്ത്ര്യ സമര സേനാനിയുമാണ് ദുർഗ്ഗാവതി ദേവി (1907 ഒക്ടോബർ 7 - 1999 ഒക്ടോബർ 15).
ഭഗത് സിംഗിനെയും രാജ്ഗുരുവിനെയും ട്രെയിനിൽ ഒളിച്ചുകടക്കാൻ സഹായിച്ച ധീരവനിത.
ഇന്ത്യയിലെ ബ്രിട്ടീഷ് ഭരണത്തിനെതിരെ സായുധ വിപ്ലവം നടത്തിയിട്ടുള്ള അപൂർവം സ്ത്രീകളിലൊരാളാണ് ഇവർ.
ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസോസിയേഷൻ എന്ന വിപ്ലവ സംഘടനയിൽ പ്രവർത്തിച്ചിട്ടുള്ള ദുർഗ്ഗാവതി ദേവി ഇതേ സംഘടനയിൽ അംഗമായിരുന്ന ഭഗവതി ചരൺ വോഹ്റയെയാണ് വിവാഹം കഴിച്ചത്.
സംഘടനയിലെ മറ്റ് അംഗങ്ങൾ ദുർഗ്ഗയെ 'ജ്യേഷ്ഠന്റെ ഭാര്യ' എന്നർത്ഥത്തിൽ 'ഭാഭി' എന്ന് അഭിസംബോധന ചെയ്തിരുന്നു.
അതേത്തുടർന്ന് വിപ്ലവകാരികൾക്കിടയിൽ ഇവർ ദുർഗാ ഭാഭി എന്ന പേരിൽ അറിയപ്പെടാൻ തുടങ്ങി.
ലാലാ ലജ്പത് റായിയുടെ മരണത്തിനു കാരണക്കാരനായ സാണ്ടേഴ്സ് എന്ന ബ്രിട്ടീഷ് ഉദ്യോഗസ്ഥനെ വധിച്ചതിനു ശേഷം ഭഗത് സിംഗ് ഒരു തീവണ്ടിയിൽ വേഷം മാറി സഞ്ചരിച്ചിരുന്നു.
അദ്ദേഹത്തിന്റെ പത്നിയുടെ വേഷത്തിൽ ദുർഗാവതി ദേവിയും ആ തീവണ്ടിയിൽ ഉണ്ടായിരുന്നു.
അലഹബാദിലെ ഗുജറാത്തി ബ്രാഹ്മണ കുടുംബത്തിൽ ജനനം .
പതിനൊന്നാം വയസ്സിൽ ഭഗവതി ചരൺ വോറയെ വിവാഹം കഴിച്ചു.
വളരെ ചെറിയ പ്രായത്തിൽ തന്നെ വിപ്ലവപ്രവർത്തനങ്ങളിൽ സജീവമായി.
ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസോസിയേഷൻ , നവ്ജവാൻ ഭാരത് സഭ എന്നീ വിപ്ലവസംഘടനകളിൽ ചേർന്ന ദുർഗ ഇന്ത്യയിലെ ബ്രിട്ടീഷ് ഭരണത്തിനെതിരെ സായുധവിപ്ലവങ്ങൾ നടത്തിയിട്ടുണ്ട്.
1929 ലെ ഡൽഹി അസംബ്ളി ബോംബ് ആക്രമണ കേസിൽ കീഴടങ്ങിയ ഭഗത്‌സിംഗിന്റെ മോചനത്തിനായി പോരാടി.
സ്വന്തം ആഭരണങ്ങൾ വിറ്റ് നിയമ പോരാട്ടത്തിന് പണം സ്വരൂപിച്ചു.
വിപ്ളവകാരികൾക്കായി ഡൽഹിയിൽ ബോംബ് നിർമ്മാണ കേന്ദ്രം നടത്തുന്നതിൽ ദുർഗാവതിയും ഭർത്താവും പങ്കാളി ആയി .
ജെ.പി. സാണ്ടേഴ്സ് എന്ന ബ്രിട്ടീഷുകാരനെ വധിച്ച ഭഗത് സിംഗിനെയും ശിവറാം രാജ്ഗുരുവിനെയും രക്ഷപെടാൻ സഹായിച്ചത് ദുർഗ്ഗയായിരുന്നു.
63 ദിവസത്തെ നിരാഹാരത്തിനു ശേഷം ജയിലിൽ കിടന്നു മരിച്ച ജതീന്ദ്ര നാഥ് ദാസിന്റെ ശവസംസ്കാരച്ചടങ്ങുകളോടനുബന്ധിച്ച് ലാഹോറിൽ നിന്ന് കൊൽക്കത്തയിലേക്ക് ദുർഗ്ഗയുടെ നേതൃത്വത്തിൽ ഒരു വിലാപയാത്ര നടത്തിയിരുന്നു.
വിപ്ലവ പ്രവർത്തനങ്ങൾ നെഹ്രുവിനൊടൊപ്പം
1928 ഡിസംബർ 19-ന് സാണ്ടേഴ്സിനെ വധിച്ചതിനു ശേഷം രക്ഷപെടുന്നതിനായി ഭഗത് സിംഗ് , രാജ്ഗുരു എന്നീ വിപ്ലവകാരികൾ ദുർഗ്ഗാവതിയുടെ സഹായം തേടിയിരുന്നു.
ഒരു തീവണ്ടിയിൽ വേഷപ്രച്ഛന്നനായി രക്ഷപ്പെടാനായിരുന്നു ഭഗത് സിംഗിന്റെ പദ്ധതി.
ഈ യാത്രയ്ക്കു വേണ്ടി വേഷം മാറി വന്ന ഭഗത് സിംഗിന്റെ പത്നിയുടെ വേഷത്തിൽ ദുർഗ്ഗ സഞ്ചരിച്ചു.
സ്വന്തം മകനായ സച്ചിനെയും മടിയിലിരുത്തിയാണ് അവർ യാത്ര ചെയ്തത്.
വേലക്കാരന്റെ വേഷത്തിൽ രാജ്ഗുരുവും അവരോടൊപ്പം ഉണ്ടായിരുന്നു.
ഭഗത് സിംഗിനെയും രാജ്ഗുരുവിനെയും സുരക്ഷിത സ്ഥാനങ്ങളിൽ എത്തിച്ചതിനു ശേഷമാണ് ദുർഗ്ഗയും മകനും ലാഹോറിലേക്കു മടങ്ങിയത്.
1929-ൽ നിയമനിർമ്മാണ സഭയിൽ ബോംബ് വച്ച കേസിൽ ഭഗത് സിംഗ് കീഴടങ്ങിയപ്പോൾ ലോർഡ് ഹെയിലി എന്ന ബ്രിട്ടീഷുകാരനെ വധിക്കുവാൻ ദുർഗ്ഗ ശ്രമിച്ചിരുന്നു.
ഹെയ്ലി രക്ഷപ്പെട്ടുവെങ്കിലും അദ്ദേഹത്തിന്റെ സഹായികളിൽ ചിലർ കൊല്ലപ്പെട്ടു.
ഈ കൊലപാതകങ്ങളുമായി ബന്ധപ്പെട്ട് ദുർഗ്ഗയെ പോലീസ് അറസ്റ്റു ചെയ്തു.
പിന്നീട് മൂന്നു വർഷം ജയിലിലായിരുന്നു.
ഡെൽഹിയിലെ ഖുതബ് റോഡിലുള്ള 'ഹിന്ദുസ്ഥാൻ ടോയ്ലറ്റ്സ്' എന്ന സ്ഥാപനത്തിന്റെ മറവിൽ പ്രവർത്തിച്ചിരുന്ന ബോംബ് നിർമ്മാണശാലയുടെ പ്രവർത്തനങ്ങളിൽ ദുർഗ്ഗയും പങ്കാളിയായിരുന്നു.
ഇന്ത്യക്കു സ്വാതന്ത്ര്യം കിട്ടിയതിനു ശേഷം ഗാസിയാബാദിൽ ഒരു സാധാരണ ജീവിതമാണ് ദുർഗ്ഗ നയിച്ചത്.
മറ്റ് സ്വാതന്ത്ര്യ സമര സേനാനികളിൽ നിന്നു വ്യത്യസ്തമായി തന്റെ പഴയ ചരിത്രം പരസ്യമാക്കുവാൻ അവർ ആഗ്രഹിച്ചില്ല.
പാവപ്പെട്ട കുട്ടികൾക്കായി ലക്നൗവിൽ ഒരു സ്കൂൾ തുടങ്ങി.
1999 ഒക്ടോബർ 15-ന് ഗാസിയാബാദിൽ വച്ച് ദുർഗ അന്തരിച്ചു.
മരിക്കുമ്പോൾ അവർക്ക് 92 വയസ്സുണ്ടായിരുന്നു.
ദുർഗ്ഗ കൃഷ്ണ
ദുർഗ കൃഷ്ണ ആനന്ദ് (ജനനം : ഒക്ടോബർ 25, 1996) ഒരു യുവ ചലച്ചിത്ര നടിയും ക്ലാസിക്കൽ നർത്തകിയുമാണ്.
പ്രധാനമായും മലയാളം, തമിഴ് സിനിമാ മേഖലകളിൽ പ്രവർത്തിച്ചുവരുന്ന ദുർഗ്ഗ 2017 ൽ റിലീസ് ചെയ്ത വിമാനം എന്ന ചിത്രത്തിൽ ആണ് ആദ്യമായി അഭിനയിച്ചത്.
തുടർന്ന് 2019 ൽ പുറത്തിറങ്ങിയ പ്രേതം 2, കുട്ടിമാമ, ലവ് ആക്ഷൻ ഡ്രാമ, വൃത്തം, കിംഗ് ഫിഷ്, കൺഫെഷൻസ് ഓഫ് എ കുക്കു, 2020 ൽ പുറത്തിറങ്ങിയ റാം എന്നീ ചിത്രങ്ങളിൽ അഭിനയിച്ചു.
സിനിമകൾ വർഷം സിനിമ കഥാപാത്രം സംവിധായകൻ ഭാഷ 2017 വിമാനം ജാനകി പ്രതീപ് എം. നായർ മലയാളം 2018 പ്രേതം 2 അനു തങ്കം പൌലോസ് രൺജിത് ശങ്കർ മലയാളം 2019 കുട്ടിമാമ അഞ്ജലി ജൂനിയർ വി.എം. വിനു മലയാളം ലവ് ആക്ഷൻ ഡ്രാമ സ്വാതി ധ്യാൻ ശ്രീനിവാസൻ മലയാളം 2021
(TBA) വൃത്തം നിഷ ഗൗതമി നായർ മലയാളം കിംഗ് ഫിഷ് കാളിന്ദി പോൾ അനൂപ് മേനോൻ മലയാളം കൺഫെഷൻസ് ഓഫ് എ കുക്കു ഷെറിൻ ജെയ് ജിതിൻ മലയാളം 21 അവേർസ് TBA ജയ്ശങ്കർ പണ്ഡിറ്റ് കന്നഡ റാം മീര ജീതു ജോസഫ് മലയാളം 2022 ഉടൽ ഷൈനി രതീഷ് രഘുനന്ദൻ മലയാളം അവലംബം ↑ ↑ ↑ ↑ ↑
ദുർഗ്ഗാ ഘോട്ടെ
ഇന്ത്യൻ സിനിമ ചരിത്രത്തിലെ തന്നെ ആദ്യത്തെ നായികാ കഥാപാത്രങ്ങളെ അവതരിപ്പിക്കുകയും ഏകദേശം 50 വർഷത്തോളം സിനിമകളിൽ അഭിനയിക്കുകയും ചെയ്തിട്ടുള്ള ചലച്ചിത നാടക അഭിനേത്രിയാണ് ദുർഗ്ഗാ ഘോട്ടെ .
ഇംഗ്ലീഷ്: Durga Khote (ജീവിതകാലം: 14 ജനുവരി 1905 − 22 സെപ്തംബർ1991) (പൂർവ്വ നാമം: വിതാ ലൗഡ്.)
2000 മാണ്ടിൽ ഇന്ത്യടുഡേയുടെ നൂറ്റാണ്ടത്തെ പതിപ്പിൽ ദുർഗ്ഗയെ ഇന്ത്യയെ പരുവപ്പെടുത്തിയ 100 പെരുടെ കൂട്ടത്തിൽ പെടുത്തിയിരുന്നു.
ദുർഗ്ഗ സിനിമയിൽ പ്രവേശിക്കുന്ന കാലത്ത് നല്ല തറവാട്ടിൽ നിന്നുള്ള പെണ്ണുങ്ങൾ മടിച്ചു നില്കുമായിരുന്നു എന്നു രേഖപ്പെടുത്തിയിരിക്കുന്നു.
ഹിന്ദി സിനിമയിൽ അമ്മ വേഷം അഭിനയിച്ചിട്ടുള്ളവരിൽ മികച്ചു നിൽകുന്നു ദുർഗ്ഗ.
ഉദാഹരണങ്ങൾ കെ. ആസിദിന്റെ മുഗൾ-ഇ-ആസമിലെ ജോദാബായി (1960) വിജയ് ഭട്ടിന്റെ ഭാരത് മിലാപിലെ കൈകേയി (1942) എന്നിവയാണ്.
ചരണോംകി ദാസി (1941) മിർസാ ഗാലിബ് (1941)  ബോബി (1973) ബിദായി (1974) എന്നിവയാണ് അവർ അവതരിപ്പിച്ച മറ്റു പ്രമുഖങ്ങളായ അമ്മ വേഷങ്ങൾ.
1983 ൽ ഇന്ത്യൻ സിനിമയുടെ ഏറ്റവും സവിശേഷമായ പുരസ്കാരമായ ദാദാ സാഹിബ് ഫാൽകേ പുരസ്കാരത്തിനർഹയായി.
ബ്രിട്ടീഷ് ഇന്ത്യയിലെ ഗോവ പ്രവിശ്യയിൽ കൊങ്കണി സംസാരിക്കുന്ന ഒരു കുടുംബത്തിലാണ് ദുർഗ്ഗ ജനിക്കുന്നത്.
ആദ്യനാമം വിത ലൗഡ് എന്നായിരുന്നു.
അച്ഛൻ പാണ്ഡുരംഗ് ലൗഡ്, അമ്മ പേര് മഞ്ജുളാബായ് എന്നിവരായിരുന്നു മാതാപിതാക്കൾ.
കണ്ടീവലിയിലുള്ള ഒരു വലിയ കുടുംബമായിരുന്നു അവരുടേത്.
കതീഡ്രൽ ഹൈസ്കൂളിലും സെയിന്റ് സേവിയേർസ് കോളെജിലുമായി അവർ വിദ്യാഭ്യാസം പൂർത്തിയാക്കി.
കോളേജിൽ പഠിക്കുന്ന സമയത്താണ് ഘോട്ടെ കുടുംബാംഗവുമായി വിവാഹം നടക്കുന്നത്.
26 വയസ്സുള്ളപ്പോൾ ദുർഗ്ഗയുടെ ഭർത്താവ് മരിച്ചു.
ആ സമയത്ത് രണ്ട് കുട്ടികളുടെ (ബാകുൽ, ഹരിൻ)  അമ്മയായിരുന്ന ദുർഗ്ഗ സിനിമയിൽ അഭിനയിച്ച് ജീവിതം പുലർത്താൻ തുടങ്ങി.
ഇന്ത്യൻ സിനിമാ ചരിത്രത്തിലെ ആദ്യത്തെ സംഭവമായിരുന്നു.
ഇന്ത്യൻ സിനിമാവേദി ഒട്ടും പവിത്രത അവകാശപ്പെടാനില്ലാതിരിക്കുകയും ദുർഗ്ഗ വളരെയധികം ഉയർന്ന തറവാടിൽ നിന്നുമുള്ള ആളാണ്ന്ന് തിരിച്ചറിയുന്നതു തന്നെ ആ തീരുമാനത്തിന്റെ വലിപ്പം മനസ്സിലാക്കിത്തരുന്നു.
കലാ ജീവിതം അയോധ്യചേ രാജ എന്ന സിനിമയിൽ തരമതിയുടെ വേഷത്തിൽ
1931 നിശ്ശബ്ദ സിനിമയായ ഫരേബി ജാൽ എന്ന സിനിമയിൽ തീരെ ചെറിയ വേഷമാണ് ആദ്യമായി ചെയ്തത്.
പിന്നീട് പുറത്തിറങ്ങിയ ചിത്രം മായാ മച്ചിന്ദ്ര എന്ന സിനിമയായിരുന്നു.
1932 ആയപ്പോഴേക്കും നായിക സ്ഥാനങ്ങളിൽ അഭിനയിക്കാൻ തുടങ്ങിയിരുന്നു.
പ്രഭാത് സിനിമ നിർമ്മിച്ച അയോധേച്ച രാജ എന്ന ഹിന്ദി-മറാത്തി സിനിമയിൽ നായികയായ തരമതി രാജ്ഞിയുടെ വേഷമായിരുന്നു ദുർഗ്ഗക്ക്.
ഒരു വൻ വിജയയമായിരുന്നു ആ ചിത്രം.
ആ ചിത്രത്തിനു ശേഷം അന്നു വരെ നിലനിന്നിരുന്ന പ്രത്യേക സിനിമാ കരാറുകൾ ഭേദിച്ച് പ്രഭാത് സിനിമക്കു പുറത്ത് അഭിനയിക്കാൻ തുടങ്ങി.
ഹിന്ദി സിനിമ ചരിത്രത്തിൽ കരാറില്ലാതെ അഭിനയിച്ച ആദ്യത്തെ കലാകാരന്മാരിൽ ഒരാളായി മാറി.
ന്യൂ തീയറ്റേർസ്, ഈസ്റ്റ് ഇന്ത്യ കമ്പനി,  പ്രകാശ് പിക്ച്ചേർസ് എന്നിങ്ങനെയുള്ളവർ നിർമ്മിച്ച സിനിമകളിലാണ് ദുർഗ്ഗ ഇടക്കിടക്ക് അഭിനയിച്ചു തുടങ്ങിയത്.
ദുർഗ്ഗ മല്ല ഇംഗ്ലീഷ് വിലാസം https://ml.wikipedia.org/wiki/Durga_Malla
ഇന്ത്യൻ നാഷണൽ ആർമിയിലെ (ഐഎൻഎ) ഖാസ് വംശീയ വിഭാഗമായ ഇന്ത്യൻ ഗൂർഖയിൽ നിന്നുള്ള ഇന്ത്യൻ സ്വാതന്ത്ര്യ സമരത്തിനായി ജീവൻ ബലിയർപ്പിച്ച ആദ്യത്തെ ഗൂർഖ സൈനികനായിരുന്നു മേജർ ദുർഗ്ഗ മല്ല.
1913 ജൂലൈയിൽ ഡെറാഡൂണിനടുത്തുള്ള ഡോയിവാലയിൽ ഇന്ത്യൻ ഗൂർഖകളിലെ ഖാസ് തകുരി/ഛേത്രി കുടുംബത്തിലാണ് മല്ല ജനിച്ചത്.
എൻബി സബ് ഗംഗ മല്ലയുടെ മൂത്ത മകനായിരുന്നു അദ്ദേഹം.
1930 -ൽ, മഹാത്മാ ഗാന്ധി ദണ്ഡി മാർച്ച് വഴി സ്വാതന്ത്ര്യത്തിനായി രാജ്യത്തെ നയിച്ചപ്പോൾ, മല്ല ഒൻപതാം ക്ലാസ്സിലെ വിദ്യാർത്ഥിയായിരുന്നു.
ചെറുപ്പമായിരുന്നെങ്കിലും, ബ്രിട്ടീഷുകാർക്കെതിരെ പരസ്യമായി പൊട്ടിത്തെറിച്ചതിലൂടെ അദ്ദേഹം എല്ലാവരുടെയും ശ്രദ്ധ പിടിച്ചുപറ്റി.
1931 ൽ, അദ്ദേഹത്തിന് 18 വയസ്സുള്ളപ്പോൾ അദ്ദേഹം ധർമ്മശാലയിലേക്ക് മാറി.
2/1 ഗോർഖ റൈഫിൾസിൽ ചേർന്നു.
അദ്ദേഹത്തിന്റെ ദേശസ്നേഹം അദ്ദേഹത്തെ നേതാജി സുഭാഷ് ചന്ദ്രബോസിന്റെ ഇന്ത്യൻ നാഷണൽ ആർമിയിലേക്ക് അടുപ്പിച്ചു.
1942 ൽ മല്ല ഐഎൻഎയിൽ ചേർന്നു.
ഡ്യൂട്ടിയോടുള്ള അദ്ദേഹത്തിന്റെ ഭക്തിയും മറ്റ് വൈദഗ്ധ്യങ്ങളും അദ്ദേഹത്തെ ഐ‌എൻ‌എയിലെ മേജർ പദവിയിലേക്ക് ഉയർത്തി.
കൂടാതെ ഐ‌എൻ‌എയുടെ രഹസ്യാന്വേഷണ വിഭാഗത്തിൽ പ്രവർത്തിക്കാൻ അദ്ദേഹത്തോട് ആവശ്യപ്പെട്ടു.
ശത്രു ക്യാമ്പുകളെ കുറിച്ചുള്ള വിവരങ്ങൾ ശേഖരിക്കുമ്പോൾ, 1944 മാർച്ച് 27 ന് കൊഹിമയിൽ വച്ച് അദ്ദേഹത്തെ പിടികൂടി.
ന്യൂഡൽഹിയിലെ ചെങ്കോട്ടയിലെ വിചാരണ കോടതി അദ്ദേഹത്തിന് വധശിക്ഷ വിധിച്ചു.
എന്നിരുന്നാലും, ഒടുവിൽ വധശിക്ഷ നടപ്പാക്കുന്നതിന് മുമ്പ് മേജർ ദുർഗ്ഗാ മല്ലയെ രാജ്യദ്രോഹം സമ്മതിക്കാൻ അധികാരികൾ നിർബന്ധിച്ചു.
ഭാര്യയെ ജയിൽ സെല്ലിലേക്ക് കൊണ്ടുവന്നെങ്കിലും മല്ല സമ്മർദ്ദത്തിന് വഴങ്ങിയില്ല.
"ഞാൻ അർപ്പിക്കുന്ന യാഗം വെറുതെയാകില്ല. ഇന്ത്യ സ്വതന്ത്രമാകും. എനിക്ക് ആത്മവിശ്വാസമുണ്ട്. ഇത് സമയത്തിന്റെ കാര്യം മാത്രമാണ്, ശാരദ! വിഷമിക്കേണ്ട, കോടിക്കണക്കിന് ഹിന്ദുസ്ഥാനികൾ നിങ്ങളോടൊപ്പമുണ്ട്, "മല്ല ഭാര്യയോട് പറഞ്ഞു.
അതായിരുന്നു ഭാര്യയോടുള്ള അവസാന വാക്കുകൾ.
ഹിമാചൽ പ്രദേശിലെ ധർമ്മശാലയിലെ ശ്യാം നഗറിലെ ശാരദ മല്ലയെ 1941 ൽ മല്ല വിവാഹം കഴിച്ചു.
വിവാഹത്തിന് മൂന്ന് ദിവസത്തിന് ശേഷം മല്ലയെ ആസ്ഥാനത്തേക്ക് തിരിച്ചുവിളിക്കുകയും വിദേശത്തേക്ക് പോകാൻ നിർദ്ദേശിക്കുകയും ചെയ്തു.
ഡൽഹി ജില്ലാ ജയിലിൽ തൂക്കിലേറ്റുന്നതിന് മുമ്പ് മാത്രമാണ് അദ്ദേഹം ഭാര്യയെ കണ്ടത്.
1944-ൽ മേജർ ദുർഗ്ഗ മല്ലയെ തൂക്കുമരത്തിലേക്ക് അയച്ചു.
ഇന്ത്യൻ ഗൂർഖകളുടെ ദേശീയ സംഘടനയായ ഭാരതീയ ഗൂർഖ പരിസംഗം സംഭാവന ചെയ്ത പ്രതിമ മല്ലയെ ബഹുമാനിക്കാൻ 2004 ൽ പ്രധാനമന്ത്രി മൻമോഹൻ സിംഗ് പാർലമെന്റ് മന്ദിര സമുച്ചയത്തിൽ അനാച്ഛാദനം ചെയ്തു.
ആഗസ്റ്റ് 25, അദ്ദേഹത്തെ തൂക്കിക്കൊന്ന ദിവസം ബലിദാൻ ദിവസ് അഥവാ രക്തസാക്ഷി ദിനമായി ഇന്ത്യയിലുടനീളമുള്ള ഗൂർഖകൾ ആചരിക്കുന്നു.
ചെറി ബ്ലോസം ഇംഗ്ലീഷ് വിലാസം https://ml.wikipedia.org/wiki/Cherry_Blossom
Sakura at Asuwa River , Fukui, Fukui , Japan
ജാപ്പനീസ് ചെറി മരങ്ങളുടെ പൂക്കളെയാണ്‌ ചെറി ബ്ലോസം അഥവാ സകുറാ ( ജാപ്പനീസ് കഞ്ചി : 桜 or 櫻; കടാകാനാ : サクラ; ഹിരാഗാനാ : さくら) എന്നു വിളിക്കുന്നത്.
ചെറിപ്പഴങ്ങൾ മറ്റൊരു ജനുസ്സിൽ പെട്ട മരങ്ങളിൽ നിന്നാണ്‌ ലഭിക്കുന്നത്.
ജീവശാസ്ത്ര ചരിത്രം
ജപ്പാൻ , ചൈന , കൊറിയ , ഇന്ത്യ മുതലായ പല ഏഷ്യൻ രാജ്യങ്ങളിലും ചെറി ബ്ലോസം കാണപ്പെടുന്നു.
ഏതാണ്ട് 200ൽ അധികം തരം മരങ്ങൾ ജപ്പാനിൽ കാണപ്പെടുന്നുണ്ട്.
ചിത്രശാല വിവിധ തരം സകൂറ പുഷ്പങ്ങൾ ヨコハマヒザクラ ヒカンザクラ സകൂറ വിവിധ സ്ഥലങ്ങളിൽ 千鳥が渕から皇居 Chidorigafuchi Tokyo Imperial Palace 姫路城 Himeji-jo 大阪城 Osaka-jo 清水寺 Kiyomizudera 浅草寺 五重塔 Sensoji gojunoto 備中国分寺 五重塔 Bichu-kokubunji gojunoto 醍醐寺 五重塔 Daigoji gojunoto 靖国神社 Yasukuni-jinja 奈良の吉野山 Yoshinoyama in Nara prefecture Japan ワシントン記念塔 Washington monument 上野恩賜公園 Ueno Park
പുറത്തേക്കുള്ള കണ്ണികൾ Wikimedia Commons has media related to Sakura .
Subaru Cherry Blossom Festival of Greater Philadelphia Archived 2009-09-01 at the Wayback Machine .
, Information about cherry trees and the annual two-week Subaru Cherry Blossom Festival of Greater Philadelphia.
Cherry Blossom Spots in Japan Archived 2009-03-03 at the Wayback Machine .
Sakura in Kyoto Archived 2010-01-20 at the Wayback Machine .
Cherry Blossom Photos Cherry Blossoms at Branch Brook Park Branch Brook Park cherry blossoms, April 2008 Copenhagen Sakura Festival Archived 2008-04-29 at the Wayback Machine .
the place you can see Sakura blossom in Taipei Taiwan (Chinese version) Archived 2012-03-20 at the Wayback Machine .
ചെറിയ അൽപ്പം
പശ്ചിമഘട്ട മലനിരകളിൽ നിന്നും കണ്ടെത്തിയ പുതിയ ഇനം സസ്യമാണ് ചെറിയ അൽപ്പം .
തോട്ടിയ അടിച്ചിൽ തൊട്ടിയാന എന്ന ശാസ്ത്രീയനാമത്തിലാണ് ഇത് അറിയപ്പെടുന്നത്.
ആദിവാസികൾക്കിടയിലാണ് ഈ സസ്യം ചെറിയ അൽപം എന്നറിയപ്പെടുന്നത്.
അടിച്ചിൽതൊട്ടി ആദിവാസി ഊരിനടുത്തു നിന്നും കണ്ടത്തിയതിനാൽ ഈ പേരിലാണ് സസ്യം അറിയപ്പെടുക.
പൂയംകുട്ടി - ഇടമലയാർ വനമേഖലകളിൽ നിന്നാണ് മാല്യങ്കര എസ്.എൻ.എം. കോളേജ് ബോട്ടണി വിഭാഗം അസോസിയേറ്റ് പ്രൊഫസർ ഡോ. സി.എൻ. സുനിലിന്റെ നേതൃത്വത്തിലുള്ള സംഘം ഈ സസ്യത്തെ കണ്ടെത്തിയത്.
ലണ്ടനിൽ നിന്ന് പ്രസിദ്ധീകരിക്കുന്ന വെബിയ: പ്ലാന്റ് ടാക്‌സോണമി ആൻഡ് ഫൈറ്റോജിയോഗ്രാഫി , അമേരിക്കയിലെ ടെക്‌സാസിൽ നിന്ന് പ്രസിദ്ധീകരിക്കുന്ന ജേണൽ ഓഫ് ദി ബൊട്ടാണിക്കൽ റിസർച്ച് ഇൻസ്റ്റിറ്റിയൂട്ട് ഓഫ് ടെക്‌സാസ് എന്നിവയുടെ 2014 ഡിസംബർ മാസത്തിലെ ജേണലുകളിൽ ഇതിന്റെ കൂടുതൽ വിവരങ്ങൾ പ്രസിദ്ധീകരിച്ചു.
സസ്യം വളരെ കുറച്ച് മാത്രമേ പൂയംകുട്ടി ഇടമലയാർ വനമേഖലയിൽ നിലവിലുള്ളൂ.
മഞ്ഞനിറത്തിലുള്ള സസ്യമാണിത്, ആദിവാസികൾക്കിടയിൽ പരമ്പരാഗതമായി പലതരം രോഗങ്ങൾക്കുള്ള പച്ചമരുന്നായി ഇത് ഉപയോഗിക്കുന്നു അവലംബം
ചെറിയ അകിൽ ഇംഗ്ലീഷ് വിലാസം https://ml.wikipedia.org/wiki/Aglaia_simplicifolia
മീലിയേസീ സസ്യകുടുംബത്തിലെ ഒരു മരമാണ് ചെറിയ അകിൽ.
( ശാസ്ത്രീയനാമം : Aglaia simplicifolia ) .
ബ്രൂണൈ , ഇന്ത്യ , ഇന്തോനേഷ്യ , ലാവോസ് , മലേഷ്യ , തായ്‌ലാന്റ് എന്നിവിടങ്ങളിൽ കാണുന്നു.
സ്രോതസ്സുകൾ Pannell, C.M. 1998.
Aglaia simplicifolia .
Downloaded on 20 August 2007.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.biotik.org/india/species/a/aglasimp/aglasimp_en.html Archived 2016-04-04 at the Wayback Machine .
Media related to Aglaia simplicifolia at Wikimedia Commons Aglaia simplicifolia എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ചെറിയ കൊച്ചുണ്ണിത്തമ്പുരാൻ
കൊടുങ്ങല്ലൂർ ഗുരുകുലത്തിലെ പ്രശസ്തപണ്ഡിതനും കവി സാർവ്വഭൗമൻ എന്ന ബഹുമതിപ്പേരും നേടിയ വ്യക്തിയാണ് ചെറിയ കൊച്ചുണ്ണിത്തമ്പുരാൻ .
(1858 മാർച്ച് 29 - 1926 ജൂലൈ 26) മലയാളത്തിൽ മുപ്പതോളം കൃതികൾ രച്ചിച്ചിട്ടുണ്ട്.
പൂരാടത്തു മനയ്ക്കൽ ഗംഗാധരൻ നമ്പൂതിരിയുടേയും ഇക്കാവുത്തമ്പുരാട്ടിയുടെയും മകനായി 1858 മാർച്ച് 29-നു ജനിച്ചു.
ബാലപാഠങ്ങൾ അഭ്യസിച്ച ശേഷം ഗോദവർമ്മ, രാമവർമ്മ എന്നീ അമ്മാവന്മാരിൽ നിന്നും വ്യാകരണം, കാവ്യനാടകാലങ്കാരാദികൾ, ജ്യോതിഷം, വൈദ്യം, വേദാന്തം എന്നിവ പഠിച്ചു.
കൊച്ചിരാജാവിന്റെ സുഹൃത്തായിരുന്നു കൊച്ചുണ്ണിത്തമ്പുരാൻ.
സാഹിത്യവും വൈദ്യവുമായി ജീവിതത്തിൽ ഏറിയ പങ്കും തമ്പുരാൻ കൊടുങ്ങല്ലൂരിൽത്തന്നെ കഴിച്ചുകൂട്ടി.
സുഹൃത്തായിരുന്ന കാത്തുള്ളി അച്ച്യുതമേനോന്റെ സഹോദരി ജാനകി അമ്മയെ 1858-ൽ വിവാഹം ചെയ്തു.
1926 ജൂലൈ 26-ന് ഹൃദ്രോഗം മൂലം മരിച്ചു.
സോമതിലകം ഭാണം ആദ്യകാല രചനയാണ്.
വളരെക്കുറച്ച് ഭാണങ്ങൾ മാത്രമേ മലയാളത്തിൽ തമ്പുരാൻ രചിച്ചിട്ടുള്ളൂ.
തൊണ്ണൂറ്റിയൊമ്പതിലെ വെള്ളപ്പൊക്കത്തെക്കുറിച്ചെഴുതിയ നീണ്ട പദ്യമാണ് അതിവാതവർഷം .
ഇദ്ദേഹം രചിച്ച കല്യാണിനാടകമാണ് ആദ്യത്തെ സ്വതന്ത്ര നാടകം.
അദ്ദേഹത്തിന്റെ കൃതികൾ താഴെ കൊടുത്തിരിക്കുന്നവയാണ്.
കാന്തവൃത്തം പാണ്ഡവോദയം - മഹാകാവ്യം അന്യാപദേശം ശബ്ദഭംഗി, 1895 ബാലോപചാരം, 1913 സാവിത്രിമാഹാത്മ്യം, 1915 അതിവാതവർഷം, 1890 ഗോശ്രീശാദിത്യചരിതം (അഥവാ രാമവർമ്മവിലാസം), 1919 വഞ്ചീശവംശംമഹാകാവ്യം, 1918 ദേവീമാഹാത്മ്യം ഭാഷ, 1911 പാണ്ഡവോദയംകാവ്യം, 1913 പാണ്ഡവോദയം, 1913 ബാലോപദേശം 1 മുതൽ 4 വരെ സർഗ്ഗങ്ങൾ, 1917 ഭദ്രാവതാരം, 1961 ഭദ്രോൽപത്തി കിളിപ്പാട്ട്‌, 1961 ഭദ്രാവതാരം കിളിപ്പാട്ട്‌, 1893 മലയാംകൊല്ലം മഹാകാവ്യം, 1913 മധുരമംഗലം, 1932 മലയാംകൊല്ലം, 1941 മലയാംകൊല്ലം മഹാകാവ്യം, 1968 യക്ഷിയും വിപ്രനും, 1967 രാമാശ്വമേധം കിളിപ്പാട്ട്‌, 1925 ലക്ഷ്മീസ്വയംവരം, 1907 കല്യാണിനാടകം, 1889 സോമതിലകം ഭാണം, 1968 ഉമാവിവാഹം അതിവാതവർഷം, 1925 മധുരമംഗലം ഭാഷാനാടകം, 1892 വിപ്രസന്ദേശം അവലംബം
ചെറിയ ആള ഇംഗ്ലീഷ് വിലാസം https://ml.wikipedia.org/wiki/Little_tern
ചെറിയ ആള യുടെ ആംഗലത്തിലെ പേര് little tern എന്നാണ്.
ശാസ്ത്രീയ നാമം Sternula albifrons , Sterna albifrons എന്നൊക്കെയാണ്.
യ്യൂറോപ്പിലേയും  ഏഷ്യയിലേയും ഉഷ്ണ മേഖല.
മിതശീതോഷ്ണ മേഖലയിലെ കടൽ തിരങ്ങളിലും ഉൾനാടൻ ജലാശയങ്ങളുടെ പരിസരങ്ങളിലും പ്രജനനം നടത്തുന്നു.
തണുപ്പുകാലത്ത് മിതശീതോഷ്ണ –ഉഷ്ണ മേഖല പ്രദേശങ്ങളിലെ സമുദ്രങ്ങളിലേക്ക് ദേശാടനം ചെയ്യുന്നു.
ഇവ കൂട്ടമായി കൂട് വെക്കുന്നു.
ചരലുകൾക്കിടയിലാണ് കൂട്.
2 -4 മുട്ടകളിടും.
ഊളയിട്ടാണ് മത്സ്യം പിടിക്കുന്നത്.
പൂവൻ പിടികുന്ന മത്സ്യം പിടയ്ക്ക് നൽകുന്നത് ഇണയെ ആകർഷിക്കുന്നതിന്റെ ഭാഗമാണ്.
21 – 25 സെ.
നീളവും , 41 – 47 സെ.
ചിറകു വിരിപ്പും ഉണ്ട് കറുത്ത അറ്റമുള്ള കൂർത്ത മഞ്ഞ കൊക്കാണ് ഉള്ളത്.
കാലുകളും മഞ്ഞയാണ്.
ചെറിയ ആള (മദ്ധ്യത്തിൽ) Non-breeding plumage of S. a. sinensis with crested terns behind Museum Wiesbadenലെ മുട്ടകൾ അവലംബം Collinson, M. (2006).
Harrison, Peter (1988): Seabirds (2nd edition) .
Christopher Helm, London ISBN 0-7470-1410-8 .
ISBN 0-7136-4056-1 പുറത്തേക്കുള്ള കണ്ണികൾ Sternula albifrons എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Sternula albifrons എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
Little tern Archived 2017-09-28 at the Wayback Machine .
Little tern - Species text in The Atlas of Southern African Birds Sterna albifrons in the Flickr : Field Guide Birds of the World BBC Norfolk news item ↑ {{ cite book }} : Cite has empty unknown parameter: | coauthors= ( help ) ; Unknown parameter | month= ignored ( help )
ചെറിയ ഉൾക്കടൽ Aerial photo of North Sea, tidal channels between the islands of Nigehörn (left) and Scharhörn (right) Aerial photo of North Sea, tidal inlets from the Wadden Sea on Scharhörn
സമുദ്രജല പ്രവാഹങ്ങളെ ബാധിക്കുന്നവിധം നദിയും കടലും ചേരുന്ന ചെറിയ ഭാഗങ്ങളെയാണ് ചെറിയ ഉൾക്കടൽ എന്ന് പറയുന്നത്.
ചെറിയ ആടലോടകം
ചെറിയ ആടലോടകം എന്നത് അക്കാന്തേസീ എന്ന സസ്യകുടുംബത്തിൽ ഉൾപ്പെടുന്ന ഒരു ഔഷധസസ്യമാണ് (ശാസ്ത്രീയ നാമം: Justicia beddomei (C.B.Clarke) Bennet , , ബസിയോണിം (Basionym): Adhatoda beddomei C.B.Clarke ) ചെറിയ ആടലോടകത്തെ ചിറ്റാടലോടകം എന്നും വിളിക്കാറുണ്ട്.
തെക്കുപടിഞ്ഞാറൻ പശ്ചിമഘട്ടമേഖലകളിൽ കാണപ്പെടുന്ന അപൂർവ്വമായ ഒരു തദ്ദേശീയ സസ്യമാണിത്.
വരണ്ട ഇലപൊഴിയും കാടുകളിൽ (Dry Deciduous Forests) ഇവ കാണാം.
കേരളത്തിൽ തിരുവനന്തപുരം , കൊല്ലം , ആലപ്പുഴ , പത്തനംതിട്ട , കോട്ടയം ജില്ലകളിലാണ് ചെറിയ ആടലോടകം കൂടുതൽ കാണപ്പെടുന്നത്.
തമിഴ്നാട്ടിലെ വാൽപ്പാറ , കോയമ്പത്തൂർ ജില്ലയിലെ അക്കാമല, കന്യാകുമാരി ജില്ലയിലെ മഹേന്ദ്രഗിരി എന്നിവിടങ്ങളിലും ഈ സസ്യം കാണപ്പെടുന്നുണ്ട്.
സെപ്റ്റംബർ-നവംബർ മാസങ്ങളിലാണ് പുക്കളുണ്ടാകുന്നത്.
അമിതചൂഷണം ഈ സസ്യത്തെ വംശനാശത്തിന്റെ വക്കിലേക്കെത്തിച്ചിട്ടുണ്ട്.
അതിനാൽത്തന്നെ സ്വാഭാവിക ആവാസവ്യവസ്ഥയിൽ ഈ സസ്യത്തിന്റെ ലഭ്യത കുറഞ്ഞിട്ടുണ്ട്.
രൂപവിവരണം ചിറ്റാടലോടകത്തിന്റെ പൂവ്
ഇത് ഒരു കുറ്റിച്ചെടിയാണ് .
ഇലകളിൽ ഏകദേശം 8 ജോഡി പ്രധാനഞരമ്പുകളാണ് കാണപ്പെടുന്നത്.
അകന്നകന്നാണ് കാണപ്പെടുന്ന ഇവയ്ക്ക്  6 ഇഞ്ച് നീളം വരെ വയ്ക്കാം.
ചെറിയ ഇലകളും പൂക്കളുമാണിവയ്ക്കുള്ളത്.
ഇലകൾ അഭിന്യാസ (opposite phyllotaxis) രീതിയിലാണ് ക്രമീകരിച്ചിരിക്കുന്നത്.
പൂവിൽ രണ്ട് കേസരങ്ങളുണ്ട് (Stamens).
ഈ കേസരങ്ങൾക്ക് ദ്വികോശപരാഗികളാണുള്ളത് (anthers).
ഒന്നോ രണ്ടോ വിത്തുകളോടുകൂടിയ ക്ലാവേറ്റ് ക്യാപ്സൂളാണ് (clavate capsule) ഇതിന്റെ ഫലം.
അംഗപ്രജനനത്തിലൂടെയാണ് (Vegetative reproduction) ഇവ പുതിയ തലമുറകളെ സൃഷ്ടിക്കുന്നത്.
ആയുർവേദത്തിൽ ചെറിയ ആടലോടകത്തിന്റെ വേര്, ഇലകൾ, പൂക്കൾ എന്നീ ഭാഗങ്ങൾ പല അസുഖങ്ങളുടെ ചികിത്സയ്ക്കായി ഉപയോഗിക്കാറുണ്ട്.
A.vasica Nees എന്ന ശാസ്ത്രീയനാമത്തിൽ അറിയപ്പെടുന്ന വലിയ ആടലോടകത്തേക്കാൾ കൂടുതൽ ഔഷധഗുണം ചെറിയ ആടലോടകത്തിനാണെന്നാണ് കരുതപ്പെടുന്നത്.
അവലംബം പുറംകണ്ണികൾ https://www.plantsjournal.com/archives/2020/vol8issue6/PartB/8-6-19-213.pdf https://agritv.live/adathoda-plant/
നതാലി വുഡ് ഇംഗ്ലീഷ് വിലാസം https://ml.wikipedia.org/wiki/Natalie_Wood
നതാലി വുഡ് (ജനനം നതാലിയ നിക്കോളാവ്ന സഖറെൻകോ, ജീവിതകാലം : ജൂലൈ 20, 1938 – നവംബർ 28 / 29, 1981) ഒരു അമേരിക്കൻ സിനിമാ, ടെലിവിഷൻ നടിയായിരുന്നു.
“മിറക്കിൾ ഓൺ 34th സ്ട്രീറ്റ്” , “സ്പ്ലെൻഡർ ഇൻ ദ ഗ്രാസ് ” , “റിബൽ വിത്തൌട്ട് എ കോസ് ” , “ദ സേർച്ചേർസ് ” ,  “വെസ്റ്റ് സൈഡ് സ്റ്റോറി ” എന്നീ ചിത്രങ്ങളിലെ അഭിനയത്തിലൂടെയാണ് നതാലി കൂടുതൽ അറിയപ്പെടുന്നത്.
ഒരു ബാലനടിയായി തുടക്കമിട്ട നതാലി താമസിയാതെ ഹോളിവുഡ് ചിത്രങ്ങളുടെ വിജയം നിർണ്ണയിക്കുന്ന പ്രധാന യുവനടിയായിത്തീർന്നു.
25 വയസ് എത്തുന്നതിനു മുമ്പ് മൂന്ന് അക്കാദമി അവാർഡുകൾക്ക് അവർ പരിഗണിക്കപ്പെട്ടിരുന്നു.
നതാലി വുഡ് 4 വയസ് പ്രായമുള്ളപ്പോഴാണ് ആദ്യമായി ക്യാമറയുടെ മുന്നിലെത്തുന്നത്.
8 വയസ് പ്രായമുള്ളപ്പോൾ മൌറീൻ ഒ'ഹാരയ്ക്ക് ഒപ്പം മിറക്കിൾ ഓൺ 34th സ്ട്രീറ്റ് എന്ന ക്രിസ്തുമസ് ഇതിവൃത്തമായുള്ള സിനിമയിൽ അഭിനയിച്ചു.
കൌമാരകാലത്ത് "റിബൽ വിത്തൌട്ട് എ കോസ് : (1955) എന്ന ചിത്രത്തിൽ അഭിനയിക്കുകയും നല്ല സഹനടിയ്ക്കുള്ള അക്കാദമി അവാർഡിന് പരിഗണിക്കപ്പെടുകയും ചെയ്തിരുന്നു.
അവലംബം ↑ Natalia Nikolaevna Wagner (Zakharenko) Geni .
Retrieved 6 February 2017.
↑ Lambert 2004 , പുറം.
sfn error: no target: CITEREFLambert2004 ( help ) ↑ ↑
നതാലി സാൻഡ് ഇംഗ്ലീഷ് വിലാസം https://ml.wikipedia.org/wiki/Nathalie_Zand
നതാലി സിൽബെർലാസ്റ്റ്-സാൻഡ് (1883 - 1942) രണ്ടാം ലോകമഹായുദ്ധസമയത്ത് നാസി ജയിലിൽ വച്ച് മരിച്ച ഒരു പോളിഷ് ജൂത ന്യൂറോളജിസ്റ്റായിരുന്നു.
നതാലി സിൽബെർലാസ്റ്റ്-സാൻഡോവ ഉൾപ്പെടെ നിരവധി പേരുകളിൽ അവർ ഗവേഷണ പ്രബന്ധങ്ങൾ പ്രസിദ്ധീകരിച്ചിരുന്നു.
പോളണ്ടിലെ വാർസയിൽ 1883 മാർച്ച് 28 ന് (അല്ലെങ്കിൽ മാർച്ച് 27, 1884) ഡേവിഡ് സിൽബർലാസ്റ്റിന്റെയും ഭാര്യ എമിലിയയുടെയും (മുമ്പ്, ബറ്റാവിയ) മകളായി നതാലി സാൻഡ് ജനിച്ചു.
1899-ൽ വാർസയിലെ സെക്കൻഡ് വിമൻസ് ജൂനിയർ ഹൈസ്കൂളിൽ നിന്ന് ബിരുദം നേടിയ അവർ, എഡ്വാർഡ് മാർട്ടിന്റെ മേൽനോട്ടത്തിൽ എ കേസ് ഓഫ് മൈലോയ്ഡ് ലുക്കേമിയ ഇൻ എ നയൻ മന്ത്സ് ഓൾഡ് ചൈൽഡ് എന്ന പ്രബന്ധത്തിൻറെ അടിസ്ഥാനത്തിൽ  ജനീവ സർവ്വകലാശാലയിൽ നിന്ന് മെഡിക്കൽ ഡിപ്ലോമ നേടുകയും ചെയ്തു.
അതേ വർഷം ഉക്രെയ്നിലെ നാഷണൽ യൂണിവേഴ്സിറ്റി ഓഫ് ഖാർകിവിൽനിന്ന് സംസ്ഥാന പരീക്ഷയിൽ വിജയിച്ചു.
നതാലി സാൻഡ് ഗവേഷണം നടത്തിയതോടൊപ്പം ഫ്രഞ്ച് മെഡിക്കൽ ജേണലുകളിൽ സ്ഥിരമായി എഴുതുകയും ചെയ്തു.
ആധുനിക ന്യൂറോളജിയുടെ സ്ഥാപകനായി കണക്കാക്കപ്പെടുന്ന എഡ്വേർഡ് ഫ്ലാറ്റോയുമായി അവർ അടുത്ത് സഹകരിച്ച് പ്രവർത്തിച്ചിരുന്നു.
അവൾ വാർസോയിലെ സിസ്റ്റെ അയൽപക്കത്തുള്ള ജൂത ആശുപത്രിയിലും ജോലി ചെയ്തു.
അവരുടെ ഭർത്താവ്, മാക്സിമിലിയൻ സാൻഡ് (1876-1932), ഒരു വ്യവസായിയും സോഷ്യലിസ്റ്റ് പ്രവർത്തകനുമായിരുന്നു.
രണ്ടാം ലോകമഹായുദ്ധസമയത്ത് പോളണ്ടിലെ വാർസോ നാസികൾ അധിനിവേശം നടത്തിയ സമയത്ത്, ആയിരക്കണക്കിന് മറ്റ് ജൂതന്മാരോടൊപ്പം മതിലുകളുള്ള വാർസോ ഗെട്ടോയിൽ താമസിക്കാൻ അവൾ നിർബന്ധിതനായി.
അവിടെ അവൾ ഒരു ഫിസിഷ്യനായി ജോലി തുടർന്നു.
1942 സെപ്റ്റംബർ 23 മുതൽ 24 വരെ രാത്രിയിൽ, അവളെ വാർസോയിലെ പാവിയക് ജയിലിലേക്ക് കൊണ്ടുപോകുകയും, അവിടെ വധിക്കപ്പെട്ട അവരെ, പോളണ്ടിൽ നിന്നുള്ള രക്തസാക്ഷികളായ ജൂത വൈദ്യന്മാരിൽ ഒരാളായി കണക്കാക്കപ്പെടുന്നു.
അവലംബം ↑ ↑ ↑ ↑ ↑ ↑ Maximiljan Zand .
News of the Chemical Industry 9, p. 34, 1932.
http://delibra.bg.polsl.pl/Content/2763/PChem1932.z9-10.pdf ↑ ↑ Glinski JB.
Biographical Dictionary of doctors and pharmacists - the victims of World War II.
Wrocław: Urban Partner, 1997.
p. 495-496
നതാലി പൊറാട്ട്-ഷ്ലിയോം
നതാലി പൊറാട്ട്- ഹീബ്രു : נטלי פורת-שליאום ‎ ) ഒരു ഇസ്രായേലി-അമേരിക്കൻ സെൽ ബയോളജിസ്റ്റും മൈക്രോസ്കോപ്പിസ്റ്റും മൈറ്റോകോൺ‌ഡ്രിയൽ ഘടന ഗവേഷണം ചെയ്യുന്നതിനുള്ള ഇൻട്രാവിറ്റൽ മൈക്രോസ്കോപ്പിയിൽ വൈദഗ്ദ്ധ്യം നേടിയിട്ടുണ്ട്.
അവർ NIH സ്റ്റാഡ്‌മാൻ ഇൻവെസ്റ്റിഗേറ്ററും നാഷണൽ കാൻസർ ഇൻസ്റ്റിറ്റ്യൂട്ടിലെ സെൽ ബയോളജി ആൻഡ് ഇമേജിംഗ് വിഭാഗത്തിന്റെ തലവനുമാണ്.
പൊറാട്ട്-ശ്ലിയോം ബിഎസ്‌സി പൂർത്തിയാക്കി.
ജീവശാസ്ത്രത്തിൽ, എം.എസ്സി.
ന്യൂറോബയോളജിയിലും പിഎച്ച്.
ഡി. ടെൽ അവീവ് യൂണിവേഴ്സിറ്റിയിൽ നിന്ന് സെൽ ബയോളജിയിൽ (TAU).
2005 മുതൽ, Yoel Kloog മേൽനോട്ടത്തിൽ ഗ്രാജ്വേറ്റ് പാർട്ണർഷിപ്പ് പ്രോഗ്രാമിലൂടെ നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിൽ (NIH) അവളുടെ ഡോക്ടറൽ ഗവേഷണം നടത്തി.
TAU, എന്നിവിടങ്ങളിൽനാഷണൽ ഹാർട്ട്, ലംഗ് ആൻഡ് ബ്ലഡ് ഇൻസ്റ്റിറ്റ്യൂട്ടിൽ (NHLBI)  2011-ൽ, ഒരു പോസ്റ്റ്ഡോക്ടറൽ ഗവേഷകയെന്ന നിലയിൽ, പോരാറ്റ്-ഷ്ലിയോം  വെയ്‌ഗെർട്ടിന്റെ ലബോറട്ടറിയിൽ ചേർന്നു.
നാഷണൽ കാൻസർ ഇൻസ്റ്റിറ്റ്യൂട്ടിലും (NCI) നാഷണൽ ഇൻസ്റ്റിറ്റ്യൂട്ട് ഓഫ് ഡെന്റൽ ആൻഡ് ക്രാനിയോഫേഷ്യൽ റിസർച്ചിന്റെ (NIDCR) ഇൻട്രാ സെല്ലുലാർ മെംബ്രൺ ട്രാഫിക്കിംഗ് വിഭാഗത്തിലും ഉമിനീർ ഗ്രന്ഥിയിലെ മൈറ്റോകോണ്ട്രിയയെക്കുറിച്ച് പഠിക്കുന്ന ഇൻട്രാവിറ്റൽ മൈക്രോസ്കോപ്പിയിൽ അവർ വൈദഗ്ദ്ധ്യം നേടിയിട്ടുണ്ട്.
(K99/R00).
2018-ൽ, പോരാറ്റ്-ഷ്ലിയോം എൻ‌സി‌ഐ തൊറാസിക്, ജി‌ഐ മാലിഗ്നൻസീസ് ബ്രാഞ്ചിലെ ടെൻ‌യുർ -ട്രാക്ക് എൻ‌ഐ‌എച്ച് സ്റ്റാഡ്‌മാൻ ഇൻ‌വെസ്റ്റിഗേറ്ററായി, അവിടെ അവർ സെൽ ബയോളജി ആൻഡ് ഇമേജിംഗ് വിഭാഗത്തിന് നേതൃത്വം നൽകുന്നു.
ലൈറ്റ് മൈക്രോസ്കോപ്പി ടെക്നിക്കുകളിൽ, പ്രത്യേകിച്ച് ഇൻട്രാവിറ്റൽ മൈക്രോസ്കോപ്പിയിൽ വൈദഗ്ധ്യമുള്ള ഒരു സെൽ ബയോളജിസ്റ്റാണ് പോരാറ്റ്-ഷ്ലിയോം.